CELEX: 31982D0250
Language: el
Date: 1982-03-31 00:00:00
Title: 82/250/EOK: Απόφαση τής Επιτροπής τής 31ης Μαρτίου 1982 περί εγκρίσεως προγράμματος σχετικά μέ τόν τομέα τών ανθέων στήν Ελλάδα, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31982D0250

82/250/EOK: Απόφαση τής Επιτροπής τής 31ης Μαρτίου 1982 περί εγκρίσεως προγράμματος σχετικά μέ τόν τομέα τών ανθέων στήν Ελλάδα, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 110 της 23/04/1982 σ. 0024 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 31ης Μαρτίου 1982  περί εγκρίσεως προγράμματος σχετικά με τον τομέα των ανθέων στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (82/250/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι στις 2 Φεβρουαρίου 1981 η ελληνική κυβέρνηση ανακοίνωσε το πρόγραμμα σχετικά με τον τομέα των ανθέων·  ότι το εν λόγω πρόγραμμα αφορά τη δημιουργία και τον εκσυγχρονισμό των κεντρικών αγορών ανθέων, σταθμών διελεύσεως, ψυκτικών εγκαταστάσεων και κέντρων συσκευασίας των προϊόντων της ανθοκομίας προκειμένου να αυξηθούν και να σταθεροποιηθούν τα εισοδήματα των παραγωγών· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και καταδεικνύει ότι δύναται να επιτευχθούν οι στόχοι που αναφέρονται στο άρθρο 1 του εν λόγω κανονισμού στον σχετικό τομέα στην Ελλάδα· ότι η προθεσμία που έχει καθοριστεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τον τομέα των ανθέων που ανακοινώθηκε στις 2 Φεβρουαρίου 1981 από την ελληνική κυβέρνηση, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 31 Μαρτίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.